Prof. PhDr. **Jana Plichtová**, PhD. (\* 10. jún 1950, Brno) je slovenská psychologička, vysokoškolská pedagogička a bývalá herečka.

Akademická kariéra
------------------

V roku 1973 absolvovala štúdium psychológie na Filozofickej fakulte Univerzity Komenského v Bratislave. V rokoch 1973 až 1990 pracovala v Ústave experimentálnej psychológie SAV. Na tomto ústave vypracovala v rokoch 1978 až 1982 aj svoje CSc. štúdium. V rokoch 1990 až 2015 pôsobila v Kabinete výskumu sociálnej a biologickej komunikácie SAV, v rokoch 1990 až 1992 bola jeho riaditeľkou. V rokoch 1992 až 1994 pracovala na Katedre psychológie Filozofickej fakulty Trnavskej univerzity a v rokoch 1995 až 2017 na Katedre psychológie Filozofickej fakulty UK. Od roku 2017 je pracovníčkou Ústavu aplikovanej psychológie Fakulty sociálnych a ekonomických vied UK.

Na docentku sa habilitovala v roku 1998 a profesorkou bola menovaná v roku 2003.

### Prax

Na Ústave aplikovanej psychológie sa zaoberá týmito oblasťami: „*kognitívna psychológia, sociologická sociálna psychológia, kultúrna psychológia, psychológia menšín, sociálna neurověda, governance, participácia a verejná správa.*"

Na policajnú žiadosť vypracovala posudok na článok Tibora E. Rostasa „Klin Židov medzi Slovanmi", ktorý vyšiel v máji 2017 na stránkach ZEM & VEK. Po podaní trestného oznámenia na autora článku sa prípadom zaoberal útvar NAKA pre extrémizmus. Okrem Plichtovej posudok spracoval aj historik a odborník na antisemitizmus Miloslav Szabó. Plichtová potvrdila Rostasov antisemitizmus a ten bol vo februári 2018 obvinený (a v októbri 2019 obžalovaný) okrem iného z hanobenia národa, rasy a presvedčenia. Okrem iného v posudku uviedla, že autor článku „*Vytvára falošný obraz, ako keby antisemitizmus bol hlavným programom národných buditeľov. Tí v skutočnosti presadzovali najmä svojbytnosť slovenského jazyka a prirodzené politické právo Slovákov na sebaurčenie.*" Po vydaní znaleckého posudku sa stala terčom osočovania alternatívnymi webmi a v internetových diskusiách. Niektoré médiá ju označili za dôvod domovej prehliadky u Rostasa, ktorú pre použitie tzv. kukláčov vyhodnocovali ako policajnú brutalitu. V Rostasovom dome sa však podľa informácií polície nachádzalo 16 kusov strelných zbraní.

Plichtovej sa zastala jej fakulta.

### Bibliografia

Je autorkou troch monografií:

* Príbehy o hľadaní mysle (2001)
* Predpoklady a mechanizmy kultúrnej evolúcie (2005)
* Konštruovanie slovenskosti vo verejnom priestore (2009)

V rokoch 1990 až 1993 publikovala v časopise *Fórum vedy*, „*ktorý založila ako diskusný priestor pre otázky vednej politiky a obnovu samosprávnych akademických inštitúcií*".

Herecká kariéra
---------------

Hereckej kariére sa venovala od roku 1969 do roku 1985.

Referencie
----------

1. ↑   *Jana Plichtová* [online]. Brno: encyklopedie.brna.cz, [cit. 2018-05-25]. Dostupné online.
2. ↑   *Plichtová, Jana, 1950-* [online]. Bratislava: Slovenský filmový ústav, [cit. 2019-11-30]. Dostupné online.
3. ↑  Jana Plichtová In:  *Osoby, ktoré získali titul na UK* [online]. Bratislava: Univerzita Komenského, [cit. 2019-11-30]. Dostupné online. Archivované 2020-10-28 z originálu.
4. 1 2 3 4   *Jana Plichtová* [online]. Bratislava: Fakulta sociálnych a ekonomických vied Univerzity Komenského, [cit. 2018-05-25]. Dostupné online. Archivované 2018-05-26 z originálu.
5. ↑   *Vymenovanie vysokoškolských profesorov : 1. 4. 2004* [online]. Bratislava: Kancelária prezidenta SR, 2004, [cit. 2019-11-30]. Dostupné online.
6. ↑  TASR. Šéfredaktor časopisu Zem a Vek čelí obžalobe z extrémizmu. *teraz.sk* (Bratislava: TASR), 2019-10-20. Dostupné online [cit. 2019-10-20].
7. 1 2  ŠNÍDL, Vladimír. Čo všetko si musí vypočuť uznávaná profesorka, keď napíše posudok na Rostasa. *dennikn.sk* (Bratislava: N Press), 2018-05-24. Dostupné online [cit. 2018-05-25]. ISSN 1339-844X.
8. ↑   *Stanovisko k útokom na osobu prof. Jany Plichtovej, zamestnankyne FSEV UK* [online]. fses.uniba.sk, 2018-03-29, [cit. 2018-05-26]. Dostupné online.
9. 1 2 3  Databazeknih.cz. *Jana Plichtová* [online]. databazeknih.cz, [cit. 2018-05-25]. Dostupné online.
10. ↑   *Jana Plichtová* [online]. Praha: Česko-Slovenská filmová databáze, [cit. 2018-05-25]. Dostupné online.

Externé odkazy
--------------

* Profil na stránkách Univerzity Komenského Archivované 2018-05-26 na Wayback Machine
* Diela Jany Plichtovej v súbornom katalógu Slovenskej národnej knižnice
* Jana Plichtová v Česko-Slovenskej filmovej databáze
* Jana Plichtová v Internet Movie Database (po anglicky)

Autoritné údaje: * GND: 1062094905
* ISNI: 0000 0001 0863 7688
* LCCN: no2003058138
* NK ČR: jx20120106026
* SNK: 153370
* VIAF: 2886891
* WorldCat: lccn-no2003058138